Kelanas
Kelanas (rumun. Călan) – miestas vakarinėje Rumunijoje, Hunedoaros apskrityje, 25 km į pietryčius nuo Devos, prie Strėjaus upės (Murešo intakas). Pro miestą eina Simerijos–Krajovos kelias (E79). Juodosios metalurgijos (geležies lydymo, kokso), statybinių medžiagų, mašinų gamybos ir metalo apdirbimo, siuvimo, maisto, medienos apdirbimo pramonė. Kurortas, trykšta karštosios mineralinės versmės.